Andhra Pradesh
Store norske leksikon,Geografi,Verdens geografi,Asia,Indias geografi
Andhra Pradesh er en delstat i det sørlige India, ved Deccans østkyst. Delstatens areal ble redusert til rundt 163 000 kvadratkilometer da Telangana ble skilt ut som egen delstat i 2014.
Natur Andhra Pradesh har en omtrent 1000 kilometer lang kystlinje. Innenfor ligger en bred kystslette, som avgrenses i vest av fjellkjeder (Eastern Ghats) som lengst i nord når opp i 1500 meter over havet. Vest for fjellene ligger et innlandsplatå.Over 20 prosent av arealet er skogkledd. Elvene Godavari og Khrishna renner gjennom delstaten, fra øst til vest, og munner ut i Bengalbukta gjennom store deltaer. Befolkning Omtrent 85 prosent av befolkningen er telugu-talende, og omtrent 7 prosent er muslimer og urdu-talende. Det er tettest bosetning langs kysten. Næringsliv Omtrent 70 prosent av befolkningen lever av jordbruket. Det dyrkes blant annet ris, hirse, mais, jordnøtter (peanøtter), sukkerrør, belgfrukter, tobakk, bomull og bananer. Av mineraler forekommer blant annet kobber, mangan, kull og kalkstein.Delstaten produserer blant annet tekstiler, farmasøytiske produkter, sement, kjemikalier, glass, kunstgjødsel, elektronisk utstyr, maskinverktøy, flydeler og papir. Havnebyen Vishakhapatnam har petroleumsraffineri og stort skipsverft. Historie Andhra Pradesh ble dannet i 1953 ved utskilling av de klart telugu-språklige deler av staten Madras, og ble i 1956 utvidet med den østlige delen av staten Hyderabad. Etter skiftende delstatsregjeringer vant det lokale Teluga Desam-partiet en stor seier over Kongresspartiet ved valget i 1994. Omfattende modernisering av styresett og embetsverk ble gjort etter at Chandrababu Naidu overtok ledelsen av delstatsregjeringen i 1995. Verdensbanken har siden 1999 rangert Andhra Pradesh som nr. 1 blant Indias delstater.En maoistisk geriljabevegelse (naxalitter) har under navnet People's War Group (PWG) vært virksom i delstaten siden 1970-årene. Ifølge politiet har PWG siden tusenårsskiftet hatt omtrent 3000 væpnede menn i Andhra Pradesh og nabostatene. Les mer i Store norske leksikon India Indias geografi telugu Eksterne lenker Andhra Pradesh' offisielle nettsider